mk en mk mk ar es en ro uk nl it en pt ja sq hbs_lat fr el da ne pl nl eo bn zh it zh id pa es da hbs_lat de fi fa en hi ca kk tr ko bg sv be ur zh or am hu ar my ps hu he en km mk mk mk mk mk mk mk mk mk hbs_cyr ru ce mk mk mk hbs_cyr mk mk mk mk hbs_cyr mk mk ru mk ru mk hbs_cyr mk ru mk mk mk hbs_cyr mk mk mk uk ru ru uk ru hbs_cyr hbs_cyr ru mk mk hbs_cyr mk mk hbs_cyr hbs_cyr bg ru mk mn ru mk mk mk mk mk mk mk hbs_lat mk mk mk mk mk mk mk fa mk mk mk mk mk mk hbs_cyr mk mk mk mk mk mk mk mk mk mk mk ru hbs_cyr mk ru mk mk mk uk mk mk uk en mk mk mk ru mk mk mk mk mk mk mk mk mk mk mk mk mk mk mk mk mk hbs_cyr mk mk mk mk mk mk mk mk mk mk mk mk hbs_cyr ru ce mk mk en en en mk
Наградата за најкорумпирана држава ја добива Авганистан · Global Voices на македонски
Ги гледате сите јазици горе? Ние ги преведуваме сториите на Глобал војсис за светските граѓански медиуми да бидат достапни за сите.
Нов Лингва водич за уредници
Формулар за аплицирање за преведувач
Сите теми АфрикаАмерикаАзијаЕвропаСреден ИстокCOVID-19ПолитикаКултураЧовекови праваДигитален активизам
Наградата за најкорумпирана држава ја добива Авганистан
Објавено на 8 февруари 2013 10:17 GMT
Прочитај го овој напис на Español, Malagasy, বাংলা, русский, Français, English
Според годишната анкета на 176 земји, објавена на 5 декември од Transparency International (ТИ), Авганистан се смета за најкорумпираната држава во светот и е речиси на исто ниво со Северна Кореја и Сомалија. ТИ е невладина организација за борба против глобалната корупција, со седиште во Берлин, којашто го составува годишниот индекс на корупција. Во истражувањето направено минатата година, Авганистан беше малку над Северна Кореја и Сомалија, делејќи го 180-то место со Мјанмар.
„Куп за најкорумпирана земја“
Авганистанските граѓански организации ја искористија можноста обезбедена преку објавувањето на резултатите од истражувањето, да организираат антикорупциски демонстрации. Демонстрациите беа одржани во 8 од вкупно 34 покраини во земјата. Целта на настаните беше да „[промовираат] национално единство, елиминирање на корупцијата и да се донесе мир и стабилност во земјата.“
На 8 декември, активисти на граѓанското општество во покраината Бамјан (или Бамијан) го одликуваа човекот маскиран со ликот на авганистанскиот претседател Хамид Карзаи со „Купот за најкорумпирана земја“.
Ликот на авганистанскиот претседател, Хамид Карзаи, со „Купот за најкорумпирана земја“ во Бамјан. Фотографија од Мади Мехарин.
Повозрасен работник го врачува купот на човекот со ликот на Карзаи. Фотографија од Мади Мехарин.
Давуд Вазл, еден од организаторите на настанот, изјави во интервју за BBC:
شما شاهد این واقعیت تلخ هستید که در۲۰۰ متری من، مردمی هستند که درقرن ۲۱ درمغاره هایی زندگی می کنند که ۲۰۰۰ سال قبل ساخته شده اند و وزیران کابینه سفرهای میلیون دلاری می‌کنند و خرج یک شب شان برابر با اعمار سرپناه برای مغاره نشینان می شود
Ја гледате суровата реалност на 200 метри [од мене], дека некои луѓе живеат во пештери ископани пред 2000 години додека министрите одат на патувања кои чинат милиони долари. Една ноќ од нивниот престој [во луксузни странски хотели] чини исто онолку колку што е потребно да се обезбеди засолниште за оние кои сè уште живеат во пештери.
Според властите за антикорупција во државата, корупцијата е еден од главните предизвици со кои Авганистан се соочува во последната деценија, при што најпогоден е сиромашниот дел од населението.
Странските земји дале милијарди долари во Авганистан за помош, иако многу Авганистанци веруваат [пдф] дека голем дел од парите за помош завршуваат во џебовите на високите владини функционери. Претседавачот на Transparency International сугерира дека „1 милијарда долари од 8 милијарди што се донирани [за Авганистан] во изминатите осум години, се изгубени поради корупција“.
Транспарент виси од „фенерот“, симболичен знак што покажува дека жителите на покраината Бамјан сè уште немаат струја. Фотографија од Мади Мехарин.
Местото на Авганистан во рангирањето за глобалната корупција, исто така, ги налути и неговите нетизени.
Хумајун Безад напиша на Твитер:
@behzadjee: Индекс за перцепција на корупцијата 2012 — Браво Авганистан го достигна врвот!!
@kwnmk: Вознемирен: Авганистан е најтемната земја на корупција меѓу 174 земји 🙁
И Рохула Јакоби напиша на Твитер:
@kohandeh: Официјално е, Авганистан е најкорумпираната нација на земјата. Честитки за г-дин Карзаи и сите кои го поддржуваа
Daily Outlook Afghanistan објасни зошто корупцијата опстојува:
Корупцијата го разби Авганистан одвнатре. Ова е така бидејќи нема постојан напор за таа да се спречи во последните единаесет години. Оние кои се вмешани во проневера на милијарди долари талкаат слободно во и надвор од Авганистан со што нивната поврзаност со одредени силни политички фигури се покажува дека е посилна од авганистанските закони.
Во меѓувреме, авганистанската група за национално помирување на Фејсбук предложи радикално решение за корупцијата:
Нема сомнение дека Авганистан спаѓа во таа [последната] категорија, но што може да се направи за да се исчисти Авганистан од корупција? Одговорот е: Авганистан треба да има некорумпиран водач кој ќе може да обеси некои корумпирани индивидуи и тоа би бил крајот на корупцијата во Авганистан.
Фигура на авганистанскиот претседател, со слики кои упатуваат на корупција во негово име. Фотографија од Мади Мехарин.
Забелешка на уредникот: Покрај Монголија која е на 94-тото место со уште седум други земји, сите останати земји во Централна Азија се помеѓу 50-те најкорумпирани нации во најновите рангирања на ТИ. Казахстан е 133-ти на листата од 176 земји, делејќи го местото со Русија и четири други нации. Киргистан, заедно со Гвинеја, е на 154-тото место. Таџикистан е 157-ми, заедно со уште две други земји. Туркменистан и Узбекистан го делат 170-тото место, само малку погоре од Авганистан.
Централна Азија и Кавказ
Најнови написи од Централна Азија и Кавказ
Што пелените ме научија за Европа
Туркменистан  6 март 2019
Зошто ерменските раселени лица сѐ уште живеат во хотел и по 30 години од бегството од Азарбејџан?
Ерменија  29 јануари 2019
„Со автомобилот испраќам порака“: иноватор од Авганистан ја предизвикува младината од ништо да создаде нешто
Авганистан  31 октомври 2018
Топ написи од свет
Фото-есеј: без државјанство во поранешната советска република Грузија
Грузија  4 октомври 2018
Дали претседателот на Казахстан е диктатор? Одлучете сами.
Централна Азија и Кавказ  27 март 2017
Списоци на затвореници будат сеќавања на Информбирото во бившите југословенски републики
Источна и Централна Европа  21 февруари 2014
Автори, ве молиме Најава »
Имејл (Нема да биде јавно видлив) (задолжително)
Претплати се на коментарите на овој пост преку имејл
Сите коментари се модерирани. Не го поставувајте вашиот коментар повеќе од еднаш, бидејќи може да биде идентификуван како спам.
Ве молиме однесувајте се кон другите со почит. Коментарите кои содржат омраза, непристојност и лични напади нема да бидат одобрени.
Лингва водич за преведувачи
Нов Лингва водич за уредници
Што е Глобал војсис?
Формулар за аплицирање за преведувач
Global Voices is supported by the efforts of our volunteer contributors, foundations, donors and mission-related services. For more information please read our Fundraising Ethics Policy.
Special thanks to our many sponsors and funders.
Please support our important work:
Овој сајт е лиценциран под Криејтив комонс - Наведи извор 3.0  Некои права задржани